
 అర్జునరావు పరిస్థితి మరీ ఘోరంగా వుంది. రాబర్ట్, క్రీస్టినీ, మాంటేలు ప్రత్యక్షంగా మెచ్చుకుంటే, నాగమ్మ తన మనుమరాలికి అంత తెలివిగల సామంత్ భర్తగా దొరకడం గొప్ప అదృష్టమనుకుంటే, నాయకి మాత్రం ఆనందోద్వేగం నుంచి వెంటనే తేరుకోలేకపోయింది. "ఫెంటాస్టిక్ మెమొరీ పవర్" అని రాబర్ట్ అన్నాడు. "రియల్లీ యూ ఆరేన్ ఆటోమోబైల్ ఎన్ సైక్లోపీడియా" అని మాంటే అంది. క్రీస్టినీ మాత్రం నాయకి వేపు తిరిగి "గొప్ప అదృష్టవంతురాలివి" అంది నెమ్మదిగా. నోట మాటరాక శిలాప్రతిమలయి పోయారు అర్జునరావు, పీటర్ లు. కళ్ళముందే... తాము వేసిన మూడు ఎత్తులకు పై ఎత్తులు వేసి తన అసలు స్వరూపం బయటకు రాకుండా కాపాడుకున్నాడు. వీడ్ని దెబ్బ కొట్టడం నిజంగానే సాధ్యంకాదా?!- ఆ ఆలోచన అర్జునరావుకి భయాన్ని కలిగించింది తొలిసారి. "ఫారెన్ కార్లు చాలా ఖరీదుంటాయని ఇండియాలో చాలామంది అనుకుంటుంటారు. అది నిజం కాదు. నిజానికి ఇండియాలో తయారయ్యే అంబాసిడర్, ప్రీమియర్, స్టాండర్డ్ 2000, మారుతి 800 కంటే ఫారెన్ కార్లు చాలా చవగ్గా దొరుకుతాయి. కాకపోతే ఇండియన్ కార్ల కంపెనీల్ని కాపాడేందుకు విదేశీకార్లపై దిగుమతి సుంకం విపరీతంగా విధిస్తుంది భారత ప్రభుత్వం. దీన్ని అలుసుగా తీసుకొనే అంబాసిడర్ ని తయారుచేసే హిందూస్థాన్ మోటార్స్ (కలకత్తా), ప్రీమియర్ పద్మినీని తయారుచేసే ప్రీమియర్ ఆటోమోబైల్ కంపెనీలు నాసిరకం కార్లను మనమీద రుద్దుతున్నారు. అంబాసిడర్, ప్రీమియర్ కార్లను మెయిన్ టైన్ చేయడమంటే వైట్ ఎలిఫెంట్ ని పోషించడమే. రిపేర్లు రాకుండా కనీసం నాలుగైదు వేల కిలోమీటర్లు కూడా తిరగనివి. స్వదేశీ కంపెనీల్ని రక్షించాలనే కేంద్ర ప్రభుత్వపు పోలసీ మంచిదే కాని- మనదేశపు కార్ల వినియోగదారులకు మంచి నాణ్యతగల కార్లు అందించాలనే నిబంధనను కేంద్ర ప్రభుత్వం దేశీయ కార్లకంపెనీలకు ఆదేశించకపోవడం శోచనీయం. నిజంగా చెప్పాలంటే దేశీయ కార్ల కంపెనీలు, వాటి స్పేర్స్ తయారుచేసే కంపెనీలు దేశీయ వినియోగదారుల్ని నిలువునా దోపిడీ చేస్తున్నాయి. దేశీయ వినియోగదారుల్లో కన్స్యూమర్ ఎవేర్ నెస్ వచ్చి ఈ దరిద్రపు కార్లను మేం కొనమని ప్రభుత్వం మీద ఒత్తిడి తెస్తే తప్ప ఇండియన్ మేడ్ వెహికల్స్ బాగుపడవు. "కార్ల ఇంజనులు వేడెక్కకుండా రేడియేటర్స్ అరేంజ్ చేసి వాటిల్లో చల్లటి నీళ్ళు నింపుకోవడం ముప్పై సంవత్సరాల క్రితపు సాంకేతిక పరిజ్ఞానం. ఖర్మగాలి మనదేశంలో ఇప్పటికీ కొన్ని కార్లకు అదే సిస్టమ్ ని వాడుకుంటున్నారు. జపాను సుజుకి కంపెనీ పుణ్యమని ఒకింత లేటెస్ట్ సాంకేతిక పరిజ్ఞానం మారుతికారులో ప్రవేశపెట్టడం జరిగింది. దీన్ని ఉత్పత్తి చేసే భారత ప్రభుత్వం కూడా దానికి విపరీతమైన ధరను నిర్ణయించి కస్టమర్స్ ని నిలువునా దోచుకుంటోంది. జపానులో కేవలం 44 వేలకు వచ్చే సుజుకి కారును, ఇండియాలో ఇప్పుడు లక్షా ముప్పై ఐదువేలకు అమ్ముతున్నారంటే ఎంత అన్యాయం? ఇండియన్ మిడిల్ క్లాస్ పీపుల్ కోసం మారుతీని తయారుచేస్తున్నామని చెప్పిన భారత ప్రభుత్వం, దాని రేటును క్రమంగా పెంచుతూ పోయి మిడిల్ క్లాస్ పీపుల్ డ్రీమ్ గా మార్చివేసింది. "తక్కువ ధరకు, సరికొత్త సాంకేతిక పరిజ్ఞానంతో కార్లను తయారుచేస్తాం. లైసెన్సులు ఇవ్వమని కొందరు పారిశ్రామికవేత్తలు భారత ప్రభుత్వాన్ని అభ్యర్థిస్తే నో అని చెప్పకుండా, అలా అని ఎస్ అని కూడా అనకుండా ఏడిపిస్తోంది. "తమ మారుతి ఎక్కడ దెబ్బతింటుందో, తమ ప్రభుత్వాలకు పార్టీ విరాళాలు ఇచ్చే కంపెనీలు ఎక్కడ దెబ్బతింటాయో అని ఫైళ్ళను తొక్కి వేస్తోంది. అందుకే కనీసం థర్ట్ వరల్డ్ నేషన్సులో కూడా ఇండియన్ ఆటోమోబైల్ పరిశ్రమకి గుర్తింపు లేకుండా పోయింది...నౌ ఇండియన్ ఆటోమోబైల్ ఇండస్ట్రీ నీడ్స్ ఏ బ్రేక్ లేదంటే అధోగతే-" సామంత్ ఇండియన్ ఇండస్ట్రీని గురించి కూడా కొద్దిగా టచ్ చేసి వదిలాడు.
   * * * *
 "మిమ్మల్ని ఎక్కడ చూసానో ఇంకా గుర్తుకు రావటం లేదే?" మాంటే సాలోచనగా సామంత్ కేసే చూస్తూ అంది. "గుర్తుకు తెచ్చుకోండి. మీ జ్ఞాపకశక్తికి ఓ చిన్న ఎక్సర్ సైజ్ ఇది" అన్నాడు సామంత్ నవ్వుతూ. అర్జున్ రావుకి షాక్ మీద షాక్ తగులుతోంది. ఒక గంట వరకు వాళ్ళంతా ఏవేవో మాట్లాడుకున్నారే తప్ప అర్జున్ రావు ఉనికిని పట్టించుకోలేదు. పనుందని చెప్పి తనను ఆపి కావాలనే హ్యుమిలియేట్ చేసాడు సామంత్ అని అర్థం చేసుకున్నాడు అర్జున్ రావు.
                         * * * *
 మధ్యాహ్నం సమయంలో కనకారావుతో పాటు జగద్గురు శంకరాచార్య మఠం ప్రక్కనున్న ఇంటికి వెళ్లాడు పీటర్. కారు దిగిన కనకారావు ఆ ఇంటికి తాళం వేసుండటాన్ని దూరం నుంచే గమనించాడు. ఏం జరిగిందో అర్థంకాక ప్రక్కింటికేసి చూస్తుండగా ఆ ఇంటిలోంచి ఓ కుర్రవాడు కనకారావు దగ్గరకు పరిగెత్తుకుంటూ వచ్చాడు. "బాబూ! ఈ ఇంటిలో ఉంటున్నవాళ్ళు ఎక్కడికెళ్ళారు?" కనకారావు అడిగాడు. "కొంకిరకాణా కనకారావుగారు అంటే మీరేనా...?" అడిగాడు కుర్రాడు. కనకారావుకి అరికాలిమంట నెత్తికెక్కిపోయింది. "మీరేనా అంకుల్?" ఆ కుర్రాడు తన ప్రశ్నని రెట్టించాడు. "ఇతనే బాబూ! వీళ్ళు మీ ఇంట్లో ఏమన్నా చెప్పి వెళ్ళారా?" అన్నాడు అప్పుడే అక్కడకు వచ్చిన పీటర్. కనకారావు పీటర్ కేసి గుర్రుగా చూశాడు. "ఓహో... ఇతనేనా? మరి పిక్కిరి బాలిగాడు ఎవరు?" అన్నాడా కుర్రాడు అమాయకంగా. "ఇతనే బాబూ, ఇతనే!! నేను కొంకిరికాణా, ఈయన పిక్కిరి బాలిగాడు' అన్నాడు కనకారావు కసిగా తనకూ అవకాశం రావటంతో. పీటర్ తనలో పెల్లుబికిన కోపాన్ని తమాయించుకున్నాడు. "అవునా అంకుల్?" ఆ కుర్రాడు కన్ ఫర్మ్ చేసుకొనేందుకు పీటర్ కేసి ప్రశ్నార్థకంగా చూస్తూ అడిగాడు. అవునంటే ఏదైనా సమాచారం తేలుస్తుందేమోనన్న ఆశతో- "అవును" అన్నాడు పీటర్. "ఈ లెటర్ మీకివ్వమన్నారు" అంటూ ఆ కుర్రాడు జారిపోతున్న తన నిక్కరు జేబులోంచి ఒక లెటర్ తీసి అందించాడు.

 arjunarao paristhiti mari ghoramgaa vundi. rabert, creestiny, maantelu pratyakshamgaa mechukunte, nagamma tana manumaraaliki anta telivigala samant bhartagaa dorakadam goppa adrushtamanukunte, nayaki maatram aanandodvegam nunchi ventane terukolekapoyindi. "fentastic memory paver" ani rabert annadu. "realli uu aurane automobyl en cyclopydia" ani mante andi. creestiny maatram nayaki vepu tirigi "goppa adrushtavanturaalivi" andi nemmadigaa. nota mataraka silaapratimalayi poyaru arjunarao, peater lu. kallamunde... taamu vesina moodu ettulaku pai ettulu vesi tana asalu swaroopam bayataku rakunda kapadukunnadu. veedni debba kottadam nijamgaane sadhyankada?!- aa aalochana arjunaraoki bhayanni kaliginchindi tolisari. "faren kaarlu chala khariduntayani indialo chaalaamandi anukuntuntaaru. adhi nijam kaadu. nijaaniki indialo tayaarayye ambasider, premier, standerd 2000, maaruti 800 kante faren kaarlu chala chavagga dorukutaayi. kakapothe indian kaarla kampeneelni kaapaadenduku videsheekaarlapai digumati sunkam vipareetamgaa vidhistundi bhaarata prabhutvam. deenni alusugaa teesukone ambasider ni tayaruchese hindusthan motars (kalakatta), premier padmineeni tayaruchese premier automobyl companylu naasirakam kaarlanu manameeda ruddutunnaru. ambasider, premier kaarlanu main tine cheyadamante white elifent ni poshinchadame. reparlu rakunda kaneesam naalugaidu vela kilometerlu kuudaa tiraganivi. swadeshee kampeneelni rakshinchaalane kendra prabhutvapu polasi manchide kaani- manadesapu kaarla viniyogadaarulaku manchi naanhyatagala kaarlu andinchaalane nibandhananu kendra prabhutvam desheeya kaarlakampeneelaku aadesinchakapovadam shochaneeyam. nijamgaa cheppalante desheeya kaarla companylu, vaati spares tayaruchese companylu desheeya viniyogadaarulni niluvuna dopidi chestunnayi. desheeya viniyogadaarullo consumer ever ness vachi ee daridrapu kaarlanu mem konamani prabhutvam meeda ottidi teste tappa indian made vehicals bagupadavu. "kaarla injanulu vedekkakunda radiators arange chesi vaatillo challati neellu nimpukovadam muppai samvatsaraala kritapu saanketika parignaanam. kharmagali manadesamlo ippatikee konni kaarlaku adhe sistom ni vaadukuntunnaaru. japaanu sujuki company punhyamani okinta latest saanketika parignaanam maarutikaarulo pravesapettadam jarigindi. deenni utpatti chese bhaarata prabhutvam kuudaa daaniki vipareetamaina dharanu nirnayinchi customers ni niluvuna dochukuntondi. japaanulo kevalam 44 velaku vache sujuki kaarunu, indialo ippudu laksha muppai aiduvelaku ammutunnarante entha anyayam? indian midil class peepul kosam maaruteeni tayaaruchestunnaamani cheppina bhaarata prabhutvam, daani retunu kramangaa penchutuu poyi midil class peepul dream gaa maarchivesindi. "takkuva dharaku, sarikotta saanketika parignaanamtho kaarlanu tayaaruchestaam. licensulu ivvamani kondaru paarisraamikavettalu bhaarata prabhutvaanni abhyardhisthe noo ani cheppakunda, alaa ani es ani kuudaa anakunda edipistondi. "tama maaruti ekkada debbatintundo, tama prabhutvaalaku party viraalaalu iche companylu ekkada debbatintayo ani phaillanu tokki vestondi. anduke kaneesam thert werald neshansulo kuudaa indian automobyl parisramaki gurtimpu lekunda poyindi...nau indian automobyl industry needs e breake ledante adhogathe-" samant indian industriini gurinchi kuudaa koddigaa tuth chesi vadilaadu.
   * * * *
 "mimmalni ekkada chusano inka gurtuku ravatam lede?" mante saalochanagaa samant kese chustuu andi. "gurtuku techukondi. mee ghnaapakasaktiki oo chinna exer saiz idhi" annadu samant navvutuu. arjun ravuki shak meeda shak tagulutondi. oka ganta varaku vaallantaa evevo matladukunnare tappa arjun raavu unikini pattinchukoledu. panundani cheppi tananu aapi kavalane humiliate chesadu samant ani artham chesukunnadu arjun raavu.
                         * * * *
 madhyaahnam samayamlo kanakaaraavuto paatu jagadguru sankaracharya matham prakkanunna intiki vellaadu peater. kaaru digina kanakarao aa intiki taalam vesundataanni dooram nunche gamaninchaadu. yem jarigindo ardhamkaaka prakkintikesi chustundagaa aa intilonchi oo kurravaadu kanakarao daggaraku parigettukuntu vachaadu. "baaboo! ee intilo untunnavaallu ekkadikellaaru?" kanakarao adigaadu. "konkirakana kanakaaraavugaaru ante meerena...?" adigaadu kurradu. kanakaaraavuki arikalimanta nettikekkipoyindi. "meerena ankul?" aa kurradu tana prasnani rettinchaadu. "itane baaboo! veellu mee intlo emanna cheppi vellara?" annadu appude akkadaku vachina peater. kanakarao peater kesi gurrugaa chushadu. "oho... itanena? mari pikkiri baligadu evaru?" annada kurradu amaayakamgaa. "itane baaboo, itane!! nenu konkirikana, eeyana pikkiri baligadu' annadu kanakarao kasiga tanakuu avakaasam raavatamtho. peater tanalo pellubikina kopanni tamaayinchukunnaadu. "avuna ankul?" aa kurradu kan furm chesukonenduku peater kesi prasnaarthakamgaa chustuu adigaadu. avunante edaina samacharam telustundemonanna aasato- "avunu" annadu peater. "ee leter meekivvamannaru" antuu aa kurradu jaaripotunna tana nikkaru jebulonchi oka leter teesi andinchaadu.